Heureka.sk

Heureka.sk je slovenský interaktívny nákupný radca, s návštevnosťou cez 1,3 milióna reálnych užívateľov (RU ) mesačne  (meranie: AimMonitor ), ktorý ponúka široké spektrum rôznych možností uľahčujúcich internetové nakupovanie.

História 
Slovenská verzia pôvodne českého interaktívneho nákupného radcu Heureka.sk bola založená v r. 2008. Dňa 31.marca 2013, po fúzii so spoločnosťou Miton Media, a.s., sa novým prevádzkovateľom Heureka.sk stala spoločnosť Allegro Group CZ, s.r.o.. Rok potom nastávajú v spoločnosti Allegro Group CZ, s.r.o. korporačné zmeny. Na základe týchto zmien sa nákupný radca  Heureka.cz od 1. 4. 2014  stáva súčasťou spoločnosti Naspers OCS Czech Republic, s.r.o. Do existujúceho  globálneho segmentu porovnávačov patrí napríklad brazílsky porovnávač  BusCapé, juhoafrický PriceCheck, taliansky Trova Prezzi, poľský Ceneo a ďalšie.

Služby 
Ponúka široké spektrum služieb:
 porovnávanie cien produktov
 porovnávanie a vyhľadávanie rôznych parametrov produktov
 umožňuje hodnotenie e-shopov službou "Overené zákazníkmi" 
 zaisťuje recenzie produktov
 ponúka garanciu vrátenia peňazí  vo vybraných e-shopov
 sleduje vývoj zliav a noviniek na trhu
 Varuje pred podozrivými e-shopmi, či už ide o nedodržovanie zliav, požadovanie platieb vopred s následným nezaslaním objednaného tovaru a nereagovaním na otázky zákazníkov, alebo podvody spojené s neoprávneným používaním certifikátu  "Overené zákazníkmi"  na stránkach e-shopu.

Rozširujúce projekty 
 Ponúka možnosť osobného vyzdvihnutia objednaného tovaru pomocou výdajného miesta pre internetové obchody HeurekaPoint, ktorý je v Bratislave.
 V roku 2011 predstavil novú mobilnú aplikáciu pre chytré telefóny, vďaka ktorej môžu zákazníci v kamenných obchodoch okamžite zistiť, koľko stojí vybraný tovar na internete, aké má vlastnosti a aké skúsenosti s ním majú ostatní.
 Robí rôzne prieskumy týkajúce sa internetového nakupovania, napríklad štatistiky predvianočných útrat, pomer nákupov v českých, slovenských a zahraničných e-shopoch  či vplyv zliav a nižších cien na internete oproti kamenným predajniam.
 Prevádzkuje darčekový server umožňujúci ľahké vyhľadávanie darčekov pre rôzne príležitosti a cieľové skupiny.
 Je spoluorganizátorom súťaže ShopRoku.sk  (r. 2014 premiérovo na Slovensku ) o najobľúbenejšie e-shopy medzi internetovou verejnosťou, kde o "Ceně Kvality" môžu rozhodnúť iba reálni zákazníci zapojených e-shopov, ktorí preukázateľné v danom internetovom obchode vyplnili objednávku.
 Každoročne predstavuje najpopulárnejšie produkty roku v súťaži ProduktRoku.sk (usporiadateľ: Naspers OCS Czech Republic, s.r.o.) vyberané z desiatok rôznych kategórií podľa preferencií, počtu nákupov a hodnotení užívateľov.
 Je usporiadateľom akcie Deň dopravy zdarma'', usporiadanej 1x ročne, pri ktorej majú nakupujúci možnosť ušetriť za poštovné. V roku 2012 sa do akcie českej verzie Dne dopravy zdarma zapojilo 583 e-shopov, v roku 2013 až 926 e-shopov.

Referencie 

Slovenské webové stránky